Sesivalwe Ngci Isibhedlela seWest End Okulomuntu Obulewe yiCoronavirus 
Umphathintambo wezempilakahle uMnu Obadiah Moyo nguye owazise ngoGogo obeliminyaka engamatshumi ayisitshiyagalombili lambili (82) yokuzalwa, obedbauka eMhondoro, eMashonalnd West obelaliswe esibhedlela seWest End eHarare. 
HARARE — Inani lasebebulewe ngumkhuhlane oweCoronavirus eZimbabwe seliqanse laya kwabane ngokubhubha kowesifazana obedabuka eMhondoro e Mashonaland West obhubhele esibhedlela seWest End eHarare, osekukhuphule inani labantu abafunyenwe beleligciwane kwabangamatshumi amabili lathobaminwemibili. Ekhuluma eHarare ngemva kokuphiwa kwempahla yokusebenzisa ukulwisana lalumkhuhlane ngabe World Health Organisation (WHO) ngoLwesithathu, umphathintambo wezempilakahle, uMnu Obadiah Moyo, uthe basadinga abantu abangabe behlangane lomuyi, njalo basazama ukudingisisa ukuba engabe eyithole ngaphi iCoronavirus. UMoyo uchasisa okwenzakeleyo ngomama lo obikwa ubeliminyaka engamatshumi ayisitshiyagalombili lambili (82) yokuzalwa. “Liqiniso lokhu. Lo ngumuntu akade esesibhedlela seWest End. Ube melele impumela yakhe esibhedlela. Isibhedlela sihle sabona ukuba sifake indlela zokuvikela umkhuhlane weCOVID-119” UMoyo uqhubeke esithi imuli kamuyi ihle yaziswa ukuba uzabekwa ngendlela ebekwa ngayo abantu abalalumkhuhlane. “Izihlobo zakhe sezitsheliwe zizathola icoffin, umuyi uzafakwa ebhokisini elizabe elizabe livaliwe. Umgwcabo kufuze uhle wenziwe masinya. Abezempilakahle bakhona baza bona ukuba yonke into yenziwa ngemfanelo ukuze bonke abahlangane laye badingwe masinya” Omunye uMongikazi uNkosikazi Emilia Tshuma uthi kuyadanisa ukuba sekulabantu asebebanjwa yiCovid 19 emaphandleni. “Kunzima kakhulu ukunanzelela ukuba sokulomuntu wemakhaya olalumkhuhlane. Abantu abasemakhaya sebesengozini ngalu mkhuhlane. Inombolo zabantu esibatshelwayo kungaba kungelaqiniso kuzo” Ingcitshi ecubungula ezombusazwe, uMnu Discent Bajila laye ugcizelele ukuba sokusethusa ukutholakala kwalumkhuhlane emaphandleni. “Kuyadanisa ukuzwa ukuba umkhuhlane lo usufikile emakhaya ngoba izibhedlela zingumango omkhulu kakhulu. Uhulumende kumele azame ukuthumela umbiko masinya” Lokhu kusekelwe ngu Mnu Henry Madzore unobhala wezempilakahle kuMDC ekhokhelwa nguMnu Nelson Chamisa yena othi kumele uhulumende aqale ukuhlola abasemaphandleni. Liqhubeka likhuphuka inani labantu asebefunyenwe beleCovid 19 njengoba izolo ntambama ugatsha lwezempilakahle lwethule umbiko othi sebengamatshumi amabili lasitshiyangalombili abalalumkhuhlane (28). Abalitshumi lantathu ngabase Harare, abalitshumi koBulawayo, eMatabeleand North iloyedwa kuthi iMashonaland East ilabane. Kulonye udaba, umsekeli ka Mongameli Emmerson Mnangagwa njalo ekhokhela iqula elibona ngokulwisana lomkhuhlane weCOVID-19, uMnu Kembo Mohadi, ngoLwesithathu utshele intathezindaba ukuba uhulumende uzakwethula umlayo wokwehliswa kwentengo yokudla ilingane leya mhlaka 25 Mbimbitho. Kodwa ingcitshi zezomnotho zithi lokhu kuzakwenza kube lodubo lokuswelakala kwempahla eZimbabwe ngoba abezitolo bazafihla impahla yabo kulokuthengisa ngentengo ephansi engahambelani lokuqansa kwedola le Melika.